ზედა კვირიკე

ზედა კვირიკე — სოფელი საქართველოში, აჭარის ავტონომიური რესპუბლიკის ქობულეთის მუნიციპალიტეტში, კვირიკეს ადმინისტრაციულ ერთეულში. 

მდებარეობს მესხეთის ქედის დასავლეთ მთისწინეთში, მდინარე კინკიშის (კინტრიშის მარცხენა შენაკადი) ხეობაში, ზღვის დონიდან 260 მ სიმაღლეზე. ქალაქ ქობულეთიდან დაშორებულია 6 კილომეტრით. 2014 წლის აღწერის მონაცემებით სოფელში ცხოვრობს 490 კაცი. 

1880-იან წლებში სოფელში გაჩნდა ოსმალეთიდან გადმოსახლებული პონტოელი ბერძნების თემი. მათ მიერაა აგებული (დაახლ. 1892 წ.) დღეს მოქმედი წმ. კონსტანტინესა და ელენეს სახელობის გუმბათიანი ეკლესია.გიორგაძე, მარინე; მგელაძე, ნუგზარ; ტუნაძე, თემურ; ლორია, მანუჩარ; აბულაძე, თეონა; ჩხარტიშვილი-მაზმანიდი, სოფიკო; ძნელაძე, ნინო, პონტოელი ბერძნები აჭარაში: წარსული და თანამედროვეობა, ბათუმი, 2017, ISBN 978-9941-27-393-3. — გვ. 125–133. საბჭოთა პერიოდში განვითარებული იყო მეჩაიეობა და მეციტრუსეობა. 

დემოგრაფია
 აღწერის წელი  მოსახლეობა 2002  805 2014  490 

იხილეთ აგრეთვე
 ქვედა კვირიკე

ლიტერატურა

სქოლიო

კატეგორია:ქობულეთის მუნიციპალიტეტის სოფლები